CELEX: 62015CN0391
Language: lv
Date: 2015-07-20 00:00:00
Title: Lieta C-391/15: Lūgums sniegt prejudiciālu nolēmumu, ko 2015. gada 20. jūlijā iesniedza Tribunal Superior de Justicia de Andalucía (Spānija) – Marina del Mediterráneo S.L. u.c./Consejería de Obras Públicas y Vivienda de la Junta de Andalucía

19.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 346/6
            
         Lūgums sniegt prejudiciālu nolēmumu, ko 2015. gada 20. jūlijā iesniedza Tribunal Superior de Justicia de Andalucía (Spānija) – Marina del Mediterráneo S.L. u.c./Consejería de Obras Públicas y Vivienda de la Junta de Andalucía
   
   (Lieta C-391/15)
   (2015/C 346/07)
   Tiesvedības valoda – spāņu
   
      Iesniedzējtiesa
   
   
      Tribunal Superior de Justicia de Andalucía
   
   
      Pamatlietas puses
   
   
      Prasītājas: Marina del Mediterráneo S.L., Marina del Mediterráneo Duquesa S.L., Marina del Mediterráneo Estepona S.L., Marina del Mediterráneo Este S.L., Marinas del Mediterráneo Torre S.L., Marina del Mediterráneo Marbella S.L., Gómez Palma S.C., Enrique Alemán S.A., Cyes Infraestructuras S.A., Cysur Obras y Medioambiente S.A.
   
   
      Atbildētāja: Consejería de Obras Públicas y Vivienda de la Junta de Andalucía
   
   
      Pārējie lietas dalībnieki: Agencia Pública de Puertos de Andalucía, UTE Nassir Bin Abdullah and Sons, S.L., Puerto Deportivo de Marbella, S.A. un Ayuntamiento de Marbella
   
   
      Prejudiciālie jautājumi
   
   
               1)
            
            
               Vai, raugoties lojālas sadarbības principa un direktīvas lietderīgas iedarbības gaismā, Direktīvas 89/665 (1) 1. panta 1. punkts un 2. panta 1. punkta a) un b) apakšpunkts ir jāinterpretē tādējādi, ka tiem ir pretrunā tāda valsts tiesību norma kā 2007. gada 30. oktobra Likuma Nr. 30/2007 par publiskajiem iepirkumiem 310. panta 2. punkts (šobrīd Karaļa Dekrētlikuma Nr. 3/2011, ar kuru apstiprināts Likuma par publiskajiem iepirkumiem kodificētais teksts, 40. panta 2. punkts), ciktāl tajā netiek pieļauts, ka par speciālās prasības publisko iepirkumu jomā priekšmetu ir tādi līgumslēdzējas iestādes sagatavojoši akti kā lēmums pieņemt pretendenta piedāvājumu, attiecībā uz kuru tiek apgalvots, ka tajā nav ievērotas tiesību normas saistībā ar valsts un Savienības tiesiskajā regulējumā paredzēto tehnisko un ekonomisko prasību pamatojumu?
            
         
               2)
            
            
               Gadījumā, ja uz pirmo jautājumu tiek atbildēts apstiprinoši, jāvaicā, vai Direktīvas 89/665 1. panta 1. punktam un 2. panta 1. punkta a) un b) apakšpunktam ir tieša iedarbība?
            
         
      (1)  Padomes 1989. gada 21. decembra Direktīva 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (OV L 395, 33. lpp.).